text: 40 år siden Ole Olsen blev folkehelt
  10 september 2011 kl. 09.31
  Lørdag den 10. september er det 40 år siden, sønderjyden Ole Olsen, overraskende vandt sit første verdensmesterskab i speedway. Det bliver fejret i Vojens.
  Det var i 1971 var på Ullevi Stadion i Göteborg, at Ole Olsen blev verdensmester for første gang, og med det fulgte en øjeblikkelig Danmarksberømmelse.
  Siden kom Ole Olsen til at stå på sejrsskamlen ved indtil flere verdensmesterskaber.
  I alt er det blevet til 21 VM-medaljer.
  Ole Olsens sejre gav speedwaysporten et regulært gennembrud i Danmark, og banede vejen for senere stjerner som bl.a. Hans Nielsen og Erik Gundersen.
  
  VM-helten bliver fejret i Vojens
  Efter mange flotte præstationer, sluttede Ole Olsen sin karriere som speedwaykører i 1983.
  Han har ikke sluppet sporten, men arrangerer i dag speedwayløb i Vojens.
  Det er også i Vojens han hele lørdagen bliver fejret, for at markere 40-års jubilæet for hans første VM-titel.
  